钦定古今图书集成/明伦汇编/官常典/第074卷 > 安成炀王机
## 钦定古今图书集成/明伦汇编/官常典/第074卷 > 安成炀王机

按《梁书安成康王传》：“康王秀世子机，字智通，天监二
年，除安成国世子。六年为宁远将军、会稽太守，还为
给事中。普通元年袭封安成郡王。其年为太子洗马，
迁中书侍郎。二年迁明威将军丹阳尹。三年迁持节
督湘衡桂三州诸军事，宁远将军、湘州刺史。大通二
年薨于州，时年三十。机美姿容，善吐纳，家既多书，博”
学彊记，然而好弄尚力，远士子，近小人。为州专意聚
敛，无治绩，频被案劾。及将葬，有司请谥，高祖诏曰：“王
好内怠政，可谥曰炀。”所著诗赋数千言，世祖集而序
之。子操嗣。